JTS แจง Trading Alert List หลังราคาหุ้นชนซิลลิ่ง
JTS แจงยังไม่มีพัฒนาการที่ยังไม่ได้เปิดเผยกับตลท. หลังราคาหุ้นวานนี้ (23 ธ.ค.) ปิดตลาด 1.93 บาท ปรับตัวขึ้น 0.44 บาทหรือ 29.53% มูลค่าซื้อขาย 249.85 ล้านบาท
23 ธ.ค. 2558

บริษัท จัสมิน เทเลคอม ซิสเต็มส์ จำกัด (มหาชน) หรือ JTS ระบุว่า ตามที่ตลาดหลักทรัพย์แห่งประเทศไทยได้มีการสอบถามถึงพัฒนาการใดๆ ที่อาจส่งผลต่อราคาหลักทรัพย์ของบริษัทเนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้าเพื่อให้ผู้ถือหุ้นและหรือผู้ลงทุนได้มีข้อมูลในการประกอบการตัดสินใจลงทุนอย่างครบถ้วน
ทั้งนี้ บริษัทชี้แจงว่าบริษัทมีพัฒนาการใดๆ ที่ยังไม่ได้เปิดเผย หรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯในระยะเวลาอันใกล้ เช่น การเพิ่มทุน การร่วมทุน การได้มาหรือจำหน่ายไปซึ่งทรัพย์สินหรือข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไป
รวมทั้งบริษัทไม่ทราบถึงสาเหตุอื่นใดที่อาจส่งผลกระทบต่อการซื้อขาย และไม่มีสารสนเทศอื่นที่บริษัทต้องการชี้แจง
อนึ่ง ราคาหุ้น JTS วานนี้ (23 ธ.ค.) ปิดตลาด 1.93 บาท ปรับตัวขึ้น 0.44 บาทหรือ 29.53% มูลค่าซื้อขาย 249.85 ล้านบาท
 